GLOBAL "2013Q1

1.	ทั่วไป

บริษัท สยามโกลบอลเฮ้าส์ จำกัด (มหาชน) “บริษัท” เป็นนิติบุคคลที่จัดตั้งขึ้นในประเทศไทย บริษัทได้จดทะเบียนกับตลาดหลักทรัพย์แห่งประเทศไทยเมื่อวันที่ 19 สิงหาคม 2552

บริษัทดำเนินธุรกิจเกี่ยวกับการจัดหาและจำหน่ายวัสดุก่อสร้างและอุปกรณ์ตกแต่งบ้าน

ที่อยู่จดทะเบียนของบริษัทเลขที่ 232 หมู่ 19 ตำบลรอบเมือง อำเภอเมืองร้อยเอ็ด จังหวัดร้อยเอ็ด  ณ วันที่ 31 มีนาคม 2556 บริษัทมีสาขาในต่างจังหวัดรวม 20 สาขา (31 ธันวาคม 2555: 19 สาขา)

2.	เกณฑ์การจัดทำข้อมูลทางการเงิน

ข้อมูลทางการเงินระหว่างกาลนี้จัดทำขึ้นในรูปแบบย่อและตามมาตรฐานการบัญชีไทย ฉบับที่ 34  เรื่อง “งบการเงินระหว่างกาล” รวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี และกฎระเบียบและประกาศคณะกรรมการกำกับหลักทรัพย์และตลาดหลักทรัพย์ที่เกี่ยวข้อง

ข้อมูลทางการเงินระหว่างกาลนี้จัดทำขึ้นเพื่อให้ข้อมูลเพิ่มเติมจากงบการเงินสำหรับปีสิ้นสุดวันที่ 31 ธันวาคม 2555 โดยเน้นการให้ข้อมูลที่เป็นกิจกรรม เหตุการณ์ และสถานการณ์ใหม่ ๆ เพื่อไม่ให้ซ้ำซ้อนกับข้อมูลที่เคยนำเสนอรายงานนี้ไปแล้ว ดังนั้น การอ่านข้อมูลทางการเงินระหว่างกาลนี้จึงควรอ่านควบคู่กับงบการเงินสำหรับปีสิ้นสุดวันที่ 31 ธันวาคม 2555

บริษัทได้ใช้นโยบายการบัญชีที่สำคัญและวิธีการคำนวณในข้อมูลทางการเงินระหว่างกาลสำหรับงวดสามเดือนสิ้นสุดวันที่ 31มีนาคม 2556 เช่นเดียวกับที่ใช้สำหรับการจัดทำงบการเงินประจำปีสิ้นสุดวันที่ 31 ธันวาคม 2555 ยกเว้นที่กล่าวในวรรคถัดไป

สภาวิชาชีพบัญชีได้ออกและปรับปรุงมาตรฐานการบัญชีและมาตรฐานการรายงานทางการเงินหลายฉบับ ซึ่งเกี่ยวข้องกับการดำเนินงานของบริษัทดังต่อไปนี้

บริษัทใช้มาตรฐานการบัญชีใหม่และมาตรฐานการรายงานทางการเงินสำหรับรอบระยะเวลาบัญชีที่เริ่มตั้งแต่วันที่   1 มกราคม 2556  การใช้มาตรฐานการบัญชี ฉบับที่ 21 (ปรับปรุง 2552) และมาตรฐานการรายงานทางการเงิน ฉบับที่ 8    จะไม่มีผลกระทบที่มีสาระสำคัญต่องบการเงินของบริษัท  การใช้มาตรฐานการบัญชี ฉบับที่ 12 จะมีผลกระทบต่อ        งบการเงินของบริษัท ผลกระทบของการใช้มาตรฐานการบัญชีฉบับใหม่ดังกล่าวข้างต้นมีดังนี้

มาตรฐานการบัญชี ฉบับที่ 12 เรื่อง “ภาษีเงินได้”

ตามมาตรฐานการบัญชีฉบับนี้ บริษัทต้องบันทึกภาษีเงินได้รอตัดบัญชีที่เกิดขึ้นจากผลแตกต่างชั่วคราวระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อทางภาษี

เพื่อความสะดวกของผู้อ่านข้อมูลทางการเงินระหว่างกาล บริษัทได้จัดทำข้อมูลทางการเงินระหว่างกาลฉบับภาษาอังกฤษขึ้นจากข้อมูลทางการเงินระหว่างกาลฉบับภาษาไทยนี้ ซึ่งได้นำเสนอเพื่อวัตถุประสงค์ตามที่กล่าวไว้ข้างต้น

3.		รายการบัญชีและยอดคงเหลือกับบุคคลหรือกิจการที่เกี่ยวข้องกัน

รายการบัญชีกับกิจการที่เกี่ยวข้องกันที่มีสาระสำคัญที่เกิดขึ้นสำหรับแต่ละงวดสามเดือนสิ้นสุดวันที่ 31 มีนาคม 2556 และ 2555 มีดังนี้

ยอดคงเหลือกับบุคคลและกิจการที่เกี่ยวข้องกัน ณ วันที่ 31 มีนาคม 2556 และ 31 ธันวาคม 2555 มีดังนี้

แยกตามอายุหนี้ที่ค้างชำระได้ดังนี้

สัญญากับบุคคลหรือกิจการที่เกี่ยวข้องกัน

บริษัทได้ทำสัญญาเช่าที่ดินกับบุคคลที่เกี่ยวข้องกันแห่งหนึ่ง (คณะบุคคลเพชรน้ำหนึ่ง) เป็นระยะเวลา 5 ปี สิ้นสุดเดือนกรกฎาคม 2555 บริษัทผูกพันที่จะจ่ายค่าเช่าในอัตราเดือนละ 20,000 บาท โดยบริษัทจะต้องปฏิบัติตามเงื่อนไขในสัญญา

4.	ลูกหนี้การค้า - บริษัทอื่น

ณ วันที่ 31 มีนาคม 2556 และ 31 ธันวาคม 2555 บริษัทมียอดลูกหนี้การค้า - บริษัทอื่นคงเหลือโดยแยกตามอายุหนี้ที่ค้างชำระได้ดังนี้

5.	ใบสำคัญแสดงสิทธิ

บริษัทออกและเสนอขายใบสำคัญแสดงสิทธิที่จะซื้อหุ้นสามัญของบริษัทในวันที่ 19 พฤษภาคม 2554 จำนวน 239,999,983 หน่วย โดยไม่คิดมูลค่าให้แก่ผู้ถือหุ้นเดิมในอัตราส่วนหุ้นสามัญ 4 หุ้น ต่อใบสำคัญแสดงสิทธิ 1 หน่วย โดยมีรายละเอียดของใบสำคัญแสดงสิทธิดังนี้

เมื่อวันที่ 14 มิถุนายน 2554 ตลาดหลักทรัพย์แห่งประเทศไทยได้สั่งรับใบสำคัญแสดงสิทธิที่จะซื้อหุ้นสามัญของบริษัทจำนวน 239,999,983 หน่วย เป็นหลักทรัพย์จดทะเบียนและอนุญาตให้เริ่มทำการซื้อขายในตลาดหลักทรัพย์แห่งประเทศไทย

เมื่อวันที่ 21 มีนาคม 2555 และ 7 มีนาคม 2556 บริษัทได้เปลี่ยนแปลงอัตราและราคาการใช้สิทธิใหม่ดังนี้

ณ วันที่ 31 มีนาคม 2556 ใบสำคัญแสดงสิทธิที่จะซื้อหุ้นสามัญของบริษัทที่ยังไม่ได้ใช้สิทธิมีจำนวน 73,606,783 หน่วย

6.	ภาษีเงินได้

บริษัทใช้อัตราภาษีเงินได้ร้อยละ 20 ในการคำนวณภาษีเงินได้นิติบุคคลสำหรับงวดสามเดือนสิ้นสุดวันที่ 31 มีนาคม 2556 และอัตราภาษีเงินได้ร้อยละ 23 ในการคำนวณภาษีเงินได้นิติบุคคลสำหรับงวดสามเดือนสิ้นสุดวันที่ 31 มีนาคม 2555 โดยอาศัยความตามมาตรา 5 แห่งพระราชกฤษฎีกาออกตามความในประมวลรัษฎากรว่าด้วยการลดอัตรารัษฎากร (ฉบับที่ 530) พ.ศ. 2554

7.	กำไรต่อหุ้น

กำไรต่อหุ้นขั้นพื้นฐาน

กำไรต่อหุ้นขั้นพื้นฐานสำหรับงวดสามเดือนสิ้นสุดวันที่ 31 มีนาคม 2556 และ 2555 คำนวณโดยการหารกำไรสำหรับงวดสามเดือนด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายแล้วระหว่างงวด โดยได้ปรับจำนวนหุ้นตามสัดส่วนที่เปลี่ยนไปของจำนวนหุ้นสามัญที่เกิดจากการเพิ่มทุนโดยการออกหุ้นปันผล ณ วันที่ 19 พฤษภาคม 2554 จำนวน 480 ล้านหุ้น และวันที่ 11 พฤษภาคม 2555 จำนวน 289.99 ล้านหุ้น และได้ปรับปรุงจำนวนหุ้นสามัญที่ใช้ในการคำนวณกำไรต่อหุ้นขั้นพื้นฐานของงวดก่อนที่นำมาเปรียบเทียบ โดยถือเสมือนว่าการออกหุ้นปันผลได้เกิดขึ้นตั้งแต่วันเริ่มต้นของงวดแรกที่เสนอรายงาน แสดงการคำนวณดังนี้

กำไรต่อหุ้นปรับลด

กำไรต่อหุ้นปรับลดสำหรับงวดสามเดือนสิ้นสุดวันที่ 31 มีนาคม 2556 และ 2555 คำนวณโดยการหารกำไรสำหรับงวดสามเดือนด้วยจำนวนถัวเฉลี่ยถ่วงน้ำหนักของหุ้นสามัญที่ออกจำหน่ายแล้วระหว่างงวด โดยได้ปรับจำนวนหุ้นตามสัดส่วนที่เปลี่ยนไปของจำนวนหุ้นสามัญที่เกิดจากการเพิ่มทุนโดยการออกหุ้นปันผล ณ วันที่ 19 พฤษภาคม 2554 จำนวน 480 ล้านหุ้น และวันที่ 11 พฤษภาคม 2555 จำนวน 289.99 ล้านหุ้น และได้ปรับปรุงจำนวนหุ้นสามัญที่ใช้ในการคำนวณกำไรต่อหุ้นขั้นพื้นฐานของงวดก่อนที่นำมาเปรียบเทียบ โดยถือเสมือนว่าการออกหุ้นปันผลได้เกิดขึ้นตั้งแต่วันเริ่มต้นของงวดแรกที่เสนอรายงานและหลังจากที่ได้ปรับปรุงผลกระทบของหุ้นปรับลด แสดงการคำนวณดังนี้

8.	ส่วนงานดำเนินงาน

บริษัทดำเนินกิจการในส่วนงานธุรกิจเดียวคือ ธุรกิจวัสดุก่อสร้าง  ดังนั้นฝ่ายบริหารจึงพิจารณาว่าบริษัทมีส่วนงานดำเนินงานเพียงส่วนงานเดียว

บริษัทดำเนินธุรกิจส่วนใหญ่ในประเทศ  ดังนั้นฝ่ายบริหารจึงพิจารณาว่าบริษัทมีส่วนงานทางภูมิศาสตร์เพียงส่วนงานเดียว

9.	ภาระผูกพันและหนี้สินที่อาจเกิดขึ้น

ณ วันที่ 31 มีนาคม 2556 บริษัทมี

ภาระผูกพันในการซื้อที่ดินกับบุคคลที่ไม่เกี่ยวข้องกันเป็นจำนวนเงิน 130.5 ล้านบาท และ

เลตเตอร์ออฟเครดิตที่ยังไม่ได้ใช้จำนวนเงินรวม 21.1 ล้านเหรียญสหรัฐอเมริกา (เทียบเท่า 622.8 ล้านบาท)

10.	เหตุการณ์ภายหลังรอบระยะเวลารายงาน

ที่ประชุมสามัญผู้ถือหุ้นของบริษัท เมื่อวันที่ 4 เมษายน 2556 ผู้ถือหุ้นมีมติ

อนุมัติการจัดสรรกำไรเป็นเงินปันผลจากกำไรสุทธิของปี 2555 ในอัตราหุ้นละ 0.18  บาท  เป็นจำนวนทั้งสิ้น  398.46 ล้านบาท  เงินปันผลดังกล่าวจะจ่ายเป็นหุ้นปันผลจำนวน 358.61 ล้านบาท  (หุ้นสามัญจำนวน 358.61 ล้านหุ้น มูลค่าหุ้นละ 1 บาท) และเงินสดปันผลจำนวน 39.85 ล้านบาท ในวันที่ 3 พฤษภาคม 2556 และ

อนุมัติให้เพิ่มทุนจดทะเบียนของบริษัทจาก 2,239,999,926 บาท (หุ้นสามัญ 2,239,999,926 หุ้น มูลค่าหุ้นละ 1 บาท) เป็น 2,613,333,247 บาท (หุ้นสามัญ 2,613,333,247 หุ้น มูลค่าหุ้นละ 1 บาท) โดยหุ้นทุนที่ออกใหม่จำนวน 373.33 ล้านหุ้นใช้เพื่อรองรับการจ่ายหุ้นปันผลตามที่กล่าวไว้ในข้อ ก)  และหุ้นทุนที่ออกใหม่จำนวน 14.72 ล้านหุ้นใช้เพื่อรองรับการใช้สิทธิตามใบสำคัญแสดงสิทธิที่เหลืออยู่ตามการปรับสิทธิใหม่

11.	การอนุมัติข้อมูลทางการเงินระหว่างกาล

ข้อมูลทางการเงินระหว่างกาลนี้ได้รับการอนุมัติให้ออกโดยคณะกรรมการของบริษัทเมื่อวันที่ 24 เมษายน 2556

| มาตรฐานการบัญชี ฉบับที่ 12 | ภาษีเงินได้ |

| มาตรฐานการบัญชี ฉบับที่ 21 (ปรับปรุง 2552) | ผลกระทบจากการเปลี่ยนแปลงของอัตราแลกเปลี่ยนเงินตรา |

|  | ต่างประเทศ |

| มาตรฐานการรายงานทางการเงิน ฉบับที่ 8 | ส่วนงานดำเนินงาน |



|  | พันบาท |

|  | เพิ่มขึ้น (ลดลง) |

| สินทรัพย์ภาษีเงินได้รอการตัดบัญชี ณ วันที่ 31 ธันวาคม 2555 | 7,353 |

| หนี้สินภาษีเงินได้รอการตัดบัญชี ณ วันที่ 31 ธันวาคม 2555 | 124,199 |

| กำไรสะสม - ยังไม่ได้จัดสรร ณ วันที่ 31 ธันวาคม 2555 / 1 มกราคม 2556 | 5,806 |

| ส่วนเกินทุนจากการจากการตีราคาสินทรัพย์ ณ วันที่ 31 ธันวาคม 2555 / 1 มกราคม 2556 | (122,652) |

|  |  |

| กำไรสะสม - ยังไม่ได้จัดสรร ณ วันที่ 1 มกราคม 2555 | 3,335 |

| ส่วนเกินทุนจากการจากการตีราคาสินทรัพย์ ณ วันที่ 1 มกราคม 2555 | (139,033) |

|  |  |

| โอนไปกำไรสะสมสำหรับงวดสามเดือนสิ้นสุดวันที่ 31 มีนาคม 2555 | (4,148) |



|  | พันบาท |

|  | เพิ่มขึ้น (ลดลง) |

| ค่าใช้จ่ายภาษีเงินได้สำหรับงวดสามเดือนสิ้นสุดวันที่ 31 มีนาคม 2555 | (4,758) |

|  |  |

| กำไรต่อหุ้นเพิ่มขึ้น (บาท) (หลังปรับปรุงจำนวนหุ้นสามัญที่เกิดจากการออกหุ้นปันผล) |  |

| ขั้นพื้นฐาน | 0.0027 |

| ปรับลด | 0.0025 |

|  |  |



|  | พันบาท | พันบาท | พันบาท |

|  | 2556 |  | 2555 |

|  |  |  |  |

| รายได้จากการขายสินค้า | 4,339 |  | 4,592 |

|  |  |  |  |

| รายได้ส่งเสริมการขาย | 5,458 |  | - |

|  |  |  |  |

| ซื้อสินค้า | 414,755 |  | - |

|  |  |  |  |

| รายจ่ายค่าเช่า | 60 |  | 60 |

|  |  |  |  |

| ซื้ออุปกรณ์ | 8,515 |  | 4,258 |



|  | พันบาท | พันบาท | พันบาท |

|  | 2556 |  | 2555 |

| ค่าตอบแทนผู้บริหารสำคัญ |  |  |  |

| ผลประโยชน์ระยะสั้น |  |  |  |

| เงินเดือน โบนัสและอื่น ๆ |  |  |  |

| ผู้บริหารที่เป็นพนักงานของบริษัท | 7,169 |  | 5,109 |

| ผู้บริหารที่มิได้เป็นพนักงานของบริษัท | 183 |  | 240 |

| เบี้ยประชุม | 355 |  | 495 |

| รวมผลประโยชน์ระยะสั้น | 7,707 |  | 5,844 |

| ผลประโยชน์พนักงานหลังออกจากงาน | 1,118 |  | 647 |

| รวม | 8,825 |  | 6,491 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| ลูกหนี้การค้า |  |  |  |

| บริษัท อินเตอร์คอนกรีตอุตสาหกรรม จำกัด | 1,244 |  | 1,413 |

| บริษัท เอสซีจี ซอร์สซิ่ง จำกัด | 1,076 |  | 1,630 |

| อื่น ๆ | 66 |  | 40 |

| รวม | 2,386 |  | 3,083 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| ยังไม่ถึงกำหนดชำระ | 1,473 |  | 2,260 |

| เกินกำหนดชำระ |  |  |  |

| ไม่เกิน 3 เดือน | 495 |  | 823 |

| มากกว่า 3 เดือน ถึง 6 เดือน | 418 |  | - |

| รวม | 2,386 |  | 3,083 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| รายได้ส่งเสริมการขายค้างรับ (แสดงรวมใน “สินทรัพย์หมุนเวียนอื่น”) |  |  |  |

| บริษัท ไทย-เยอรมัน เซรามิค อินดัสทรี จำกัด (มหาชน) | 3,412 |  | 2,419 |

| อื่นๆ | 5,029 |  | 3,588 |

| รวม | 8,441 |  | 6,007 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| เจ้าหนี้การค้า |  |  |  |

| บริษัท เอสซีจี ซอร์สซิ่ง จำกัด | 71,047 |  | 57,459 |

| บริษัท ไทย - เยอรมัน เซรามิค อินดัสทรี จำกัด (มหาชน) | 15,722 |  | 14,308 |

| บริษัท โสสุโก้ แอนด์ กรุ๊ป (2008) จำกัด | 10,740 |  | 15,988 |

| อื่นๆ | 12,680 |  | 14,494 |

| รวม | 110,189 |  | 102,249 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| เจ้าหนี้อื่น (แสดงรวมใน “ค่าใช้จ่ายค้างจ่ายและหนี้สินหมุนเวียนอื่น”) |  |  |  |

| บริษัท สยามโกลบอลเอ็นจิเนียริ่ง จำกัด | 4,556 |  | 9,111 |



|  | พันบาท | พันบาท | พันบาท |

|  | 31 มีนาคม |  | 31 ธันวาคม |

|  | 2556 |  | 2555 |

| ยังไม่ถึงกำหนดชำระ | 9,479 |  | 9,950 |

| เกินกำหนดชำระ |  |  |  |

| ไม่เกิน 3 เดือน | 2,312 |  | 2,034 |

| มากกว่า 3 เดือน ถึง 6 เดือน | 277 |  | - |

| มากกว่า 6 เดือน ถึง 12 เดือน | 289 |  | 289 |

| รวม | 12,357 |  | 12,273 |

| หัก ค่าเผื่อหนี้สงสัยจะสูญ | (157) |  | (145) |

| สุทธิ | 12,200 |  | 12,128 |



| อัตราการใช้สิทธิ: | ใบสำคัญแสดงสิทธิ  1 หน่วย สามารถซื้อหุ้นสามัญเพิ่มทุนได้ 1 หุ้น (อัตราการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ) |

|  |  |

| ราคาใช้สิทธิต่อหุ้น: | 7.50 บาท ต่อหุ้น (ราคาการใช้สิทธิอาจเปลี่ยนแปลงในภายหลังตามเงื่อนไขการปรับสิทธิ) |

|  |  |

| ระยะเวลาการใช้สิทธิ: | ผู้ถือใบสำคัญแสดงสิทธิสามารถใช้สิทธิตามใบสำคัญแสดงสิทธิได้ทั้งจำนวนหรือเพียงบางส่วนเมื่อครบกำหนดหกเดือนนับจากวันที่ออกใบสำคัญแสดงสิทธิ โดยสามารถใช้สิทธิได้ในวันที่ 18 พฤศจิกายน 2554, 18 พฤษภาคม 2555, 16 พฤศจิกายน 2555 และวันใช้สิทธิครั้งสุดท้ายคือวันที่ 17 พฤษภาคม 2556 |



|  | เดิม |  | ครั้งที่ 1 |  | ครั้งที่ 2 |

| อัตราการใช้สิทธิ (ต่อ 1 หน่วยใบสำคัญแสดงสิทธิ) | 1.00 |  | 1.200 |  | 1.400 |

|  |  |  |  |  |  |

| ราคาใช้สิทธิ (บาทต่อหุ้น) | 7.50 |  | 6.250 |  | 5.357 |



|  | พันบาท/พันหุ้น | พันบาท/พันหุ้น | พันบาท/พันหุ้น |

|  | 2556 |  | 2555 |

| กำไรสำหรับงวด | 295,083 |  | 143,039 |

|  |  |  |  |

| จำนวนหุ้นสามัญที่ออก ณ วันที่ 1 มกราคม | 2,151,672 |  | 1,739,912 |

| ผลกระทบจากหุ้นที่แปลงสิทธิ | - |  | - |

| จำนวนหุ้นสามัญถัวเฉลี่ยถ่วงน้ำหนัก (ขั้นพื้นฐาน) | 2,151,672 |  | 1,739,912 |

|  |  |  |  |

| กำไรต่อหุ้น (ขั้นพื้นฐาน) (บาท) | 0.1371 |  | 0.0822 |



|  | พันบาท/พันหุ้น | พันบาท/พันหุ้น | พันบาท/พันหุ้น |

|  | 2556 |  | 2555 |

| กำไรสำหรับงวด | 295,083 |  | 143,039 |

|  |  |  |  |

| จำนวนหุ้นสามัญถัวเฉลี่ยถ่วงน้ำหนัก (ขั้นพื้นฐาน) | 2,151,672 |  | 1,739,912 |

| ผลกระทบจากการใช้สิทธิของใบสำคัญแสดงสิทธิที่จะซื้อหุ้นสามัญ | 78,460 |  | 119,220 |

| จำนวนหุ้นสามัญ (ปรับลด) | 2,230,132 |  | 1,859,132 |

|  |  |  |  |

| กำไรต่อหุ้น (ปรับลด) (บาท) | 0.1323 |  | 0.0769 |